DBV ondersoek ook seksvideo waarin tieners skokDie Dierebeskermingsvereniging (DBV) het bevestig dat hy ondersoek instel na ‘n seksvideo waarby twee Wes-Kaapse hoërskoolmeisies glo betrokke was. Wanika Rusthoi, woordvoerder van die DBV, het aan Maroela Media bevestig dat hulle inspekteurs die saak ondersoek. Sy kon egter geen verdere inligting bekend maak nie. Die Argus het vroeër berig dat die video wys hoe ‘n meisie lewendige visse doodtrap terwyl sy seks het met ‘n man. Volgens die berig is die meisie sowel as ‘n ander meisie in die video albei leerders aan Hoërskool Edgemead. Die tipe seksvideo staan bekend as ‘n sogenaamde “crush”-video. In die video’s word klein diertjies gemartel en doodgemaak terwyl mense seks het. Jessica Shelver, woordvoerder van die provinsiale minister van onderwys, sê die departement is in kontak met die skool en dat die nodige ondersteuning aan leerders gebied word. “Die beheerliggaam moet nou besluit of daar dissiplinêre stappe teen die betrokke leerders geneem gaan word.” ‘n Personeellid van die Hoërskool Edgemead het aan Maroela Media gesê hulle kan nie kommentaar lewer oor die saak nie.